mteb/GreekLegalCodeClassification huggingface dataset:
55. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. ΟΙΚ. Ε3/831/Φ 40α της 1 Φεβρ./10 Μαρτ. 1989 (ΦΕΚ Β'  180) Συμπλήρωση της αριθ. Ε4/4359/87 απόφασης του Υπουργού Εμπορίου. Έχοντας υπόψη: 1.Τις διατάξεις του Νόμ. 936/79 "Περί τροποποιήσεως και συμπληρώσεως των περί εξωτερικού Εμπορίου Διατάξεων". 2.Τις διατάξεις του Νόμ. 1558/85 "Περί Κυβερνήσεως και Κυβερνητικών Οργάνων", 3.Τις διατάξεις του Π.Δ. 397/88 "Περί Οργανισμού του Υπουργείου Εμπορίου". 4.Τις διατάξεις του Π.Δ. 437/85 "Καθορισμός και ανακατανομή των αρμοδιοτήτων των Υπουργείων". 5.Την αριθ. Ε4/4359/15.6.87 απόφαση του Υπουργού Εμπορίου, αποφασίζουμε: Τη συμπλήρωση της αριθ. Ε4/4359/15.6.87 απόφασης Υπουργού Εμπορίου ως εξής: Ανατίθεται στις Τελωνειακές Αρχές να επιτρέπουν σε κάθε ενδιαφερόμενο την επανεξαγωγή χωρίς συν/κές διατυπώσεις ακατάλληλων αλλοδαπών προϊόντων (τηλεοράσεις, VIDEO, ραδιοκασετόφωνα κ.λπ.) που στέλνονται στο εξωτερικό προς αντικατάσταση με άλλα κατάλληλα ίσης αξίας ή για επισκευή. Η επανεισαγωγή των παραπάνω ειδών θα γίνεται πάλι χωρίς συν/κές διατυπώσεις και αφορά μόνο εκείνα τα είδη που έχουν εισαχθεί στην Ελλάδα χωρίς την τήρηση της διαδικασίας εισαγωγής και προέρχονται: α)Από ομογενείς που μετοίκησαν στην Ελλάδα. β)Έχουν σταλεί σαν δώρα σε Έλληνες από συγγενείς ή φίλους τους που ζουν στο εξωτερικό και γ)Έχουν αγορασθεί με τουριστικό συνάλλαγμα από Έλληνες που επισκέφθηκαν το εξωτερικό. Η παραπάνω απόφαση ισχύει από της υπογραφής της και να δημοσιευθεί στην Εφημερίδα της Κυβερνήσεως. Σελ. 264, 406 Τεύχος ΙΒ-9-3 - Τεύχος ΙΒ-10-1 Σελ. 112
1. ΝΟΜΟΣ 3032 της 12/25 Αυγ. 1922 Περί των μέτρων προς καταπολέμησιν των αφροδισίων νοσημάτων, ως και περί ασέμνων γυναικών. Κατηργήθη δια του Νόμ. 3310/1955 (κατωτ. αριθ. 6).
2. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ.Β1/875 της 17/20 Δεκ. 1993 (ΦΕΚ Β' 913) Σύσταση Τομέων στο Τμήμα Οικονομικών Επιστημών του Πανεπιστημίου Πατρών. Σελ. 628,604(α) Τεύχος 1221-Σελ. 10 31.Ζ.ε.2 Τμήμα Οικονομικών Επιστημών Παν/μίου Πατρών
1. ΝΟΜΟΣ ΒΩΜΑ΄ της 23/23 Μαρτ. 1901 Περί περιθάλψεως των εν μεταλλείοις και μεταλλουργείοις παθόντων και των οικογενειών αυτών. Τροποποιηθείς και συμπληρωθείς υπό των: α)ν. ΓπΠα΄της 7/21 Ιαν. 1912, περί τροποπ. του ν. ΒΩΜΑ΄ περί περιθάλψεως των εν τοις μεταλλουργείοις παθόντων. β)ν. 2114 της 11/18 Μαρτ. 1920, περί τροποπ. και συμπληρώσεως του ν. ΒΩΜΑ΄ περί περιθάλψεως των εν τοις μεταλλείοις και μεταλλουργείοις παθόντων και των οικογενειών αυτών, ως ετροποποιήθη υπό του ν. ΓπΠΑ΄ της 7 Ιαν. 1912 και γ)Ν.Δ. της 15/26 Δεκ. 1923 περί τροποποιήσεως και συμπληρώσεως των νόμων περί Ταμείου Μεταλλευτών κ.λπ., εκωδικοποιήθη μετά τούτων υπό του Π.Δ/τος της 23 Μαρτ./30 Απρ. 1925 (κατωτ. αρ. 2).
6. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 410 της 14/31 Μαΐου 1965 (ΦΕΚ Α΄ 94) Περί χορηγήσεως του υπό του Β.Δ. 551/63 προβλεπομένου επιδόματος αδείας και εις τους επί συμβάσει ιατρούς του Ι.Κ.Α. Έχοντες υπ’ όψιν: 1)Τας διατάξεις του άρθρ. 23 του Ν.Δ. 2698/53, ως ηρμηνεύθη δια της παρ. 1 του άρθρ. 24 του Ν.Δ. 4197/1961. 2)Τας διατάξεις του άρθρ. 1 παρ. 6 του Ν.Δ. 3623/56, ως ηρμηνεύθη δια του άρθρ. 12 παρ. 8 του Νόμ. 3796/57. 3)Την υπ’ αριθ. 790/1964 γνωμοδότησιν του Συμβουλίου Επικρατείας, προτάσει των Ημετέρων επί των Οικονομικών, Υγιεινής και Εργασίας Υπουργών, απεφασίσαμεν και διατάσσομε. Άρθρον μόνον.-Το υπό του υπ’ αριθ. 551/63 Β.Δ/τος (τόμ. 2Α σελ. 384,42) προβλεπόμενον επίδομα αδείας χορηγείται από του έτους 1964 και εις τους επί συμβάσει θεραπευτάς ιατρούς και εσωτερικούς βοηθούς κλινικών του Ι.Κ.Α. υπό τας εν τω άνω Β.Δ/τι προϋποθέσεις. Εις τον Ημέτερον επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος.
10. ΑΠΟΦΑΣΙΣ ΥΠΟΥΡΓΟΥ  ΚΟΙΝΩΝΙΚΩΝ ΥΠΗΡΕΣΙΩΝ Αριθ. 131/244 της 15 Οκτ. /5 Νοεμ.  1976 (ΦΕΚ Β΄ 1354) Περί αυξήσεως των, παρά του Ταμείου Επικουρικής Ασφαλίσεως Υπαλλήλων ΡαδιοφωνίαςΤουρισμού, παρεχομένων συντάξεων. 1.Από 1ης Ιουλίου 1976 αυξάνονται αι, υπό του Ταμείου Επικουρικής Ασφαλίσεως Υπαλλήλων Ραδιοφωνίας και Τουρισμού, καταβαλλόμεναι συντάξεις ως ακολούθως: α)Συντάξεις, ων η έναρξις εμπίπτει εις το χρονικόν διάστημα μέχρι 31.12.1972, κατά ποσοστόν 8%. β)Συντάξεις ων η έναρξις εμπίπτει εις το χρονικόν διάστημα από 1.1.1973 έως 31.12.1974, κατά ποσοστόν 5%. 2.Από της αυτής ως άνω ημερομηνίας, το παρεχόμενον εις τους αμέσους βοηθηματούχους του Ταμείου ως και εις τους εμμέσους τοιούτους, μηνιαίον βοήθημα δεν δύναται να είναι κατώτερον των 1.200 δραχμών.
80. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.154804/727 της 31 Οκτ./8  Νοεμ.1977 (ΦΕΚ Β΄1116) Περί αυξήσεως του παρεχομένου απο το Μετοχικό Ταμείο Πολιτικών Υπαλλήλων έκτακτου προσωρινού χορηγήματος. 81. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.763 της 12/23 Οκτ.1978 (ΦΕΚ Α΄177) Περί συστάσεως Υπηρεσίας Εντελλομένων Εξόδων παρά τω Μετοχικώ Ταμείω Πολιτικών Υπαλλήλων.
41α. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε. 4098 της 4/4 Μαρτ. 1970 (ΦΕΚ  Β΄ 160) Περί των απαιτουμένων δικαιολογητικών εκπτώσεως εκ του εισοδήματος των εξόδων ιατρικής και νοσοκομειακής περιθάλψεως. Δεν ισχύει μετά την έκδοση της υπ’ αριθ. Ε. 9771 της 1/14 Νοεμ. 1978 (ΦΕΚ Β΄ 998) αποφ. Υπ. Οικονομικών (κατωτ. αριθ. 68). Σελ. 194,32(β) Τεύχος 698-Σελ. 68 27.Β.ε.41α Φόρος Εισοδήματος Φυσικών και Νομικών προσώπων
12. ΝΟΜΟΣ υπ’ αριθ. 1793 της 2/18 Σεπτ. 1944 (ΦΕΚ Α΄ 201) Περί τροποποιήσεως και συμπληρώσεως διατάξεων του υπ’ αριθ. 1627/42 Ν.Δ/τος.
13. ΝΟΜΟΘΕΤ. ΔΙΑΤΑΓΜΑ υπ’ αριθ. 1366 της 22/27 Μαρτ. 1973 (ΦΕΚ Α΄ 71) Περί προσλήψεως ιατρών εις ιαματικάς πηγάς. Άρθρ.1.-1.Δια την αντιμετώπισιν των εις ιατρικόν προσωπικόν αναγκών των διαφόρων ιαματικών πηγών της Χώρας συνιστώνται παρά τω Υπουργείω Κοινωνικών Υπηρεσιών 86 θέσεις ιατρών, επί σχέσει ιδιωτικού δικαίου ωρισμένου χρόνου μη δυναμένου να υπερβή τους 5 μήνας κατά ημερολογιακόν έτος κατανεμόμεναι δι’ αποφάσεως του Υπουργού Κοινωνικών Υπηρεσιών, δημοσιευομένης δια της Εφημερίδος της Κυβερνήσεως. 2.Η πρόσληψις του κατά την προηγουμένην παράγραφον ιατρικού προσωπικού ενεργείται δι’ αποφάσεως του οικείου Νομάρχου. Οι όροι και η διάρκεια της προσλήψεως, διαδικασία εκλογής, ως και πάσα αναγκαία δια την εφαρμογήν της παρούσης διατάξεως λεπτομέρεια καθορίζονται δι’ αποφάσεως του Υπουργού Κοινωνικών Υπηρεσιών, δημοσιευομένης δια της Εφημερίδος της Κυβερνήσεως. 3.Αι αποδοχαί του εν παρ.1 προσωπικού καθορίζονται δια κοινής αποφάσεως των επί των Οικονομικών και Κοινωνικών Υπηρεσιών Υπουργών, δημοσιευομένης δια της Εφημερίδος της Κυβερνήσεως. Άρθρ.2.-Αι παρ.2, 3 και 4 του άρθρ.9 του Νόμ. 4086/1960 «περί τροποποιήσεως και συμπληρώσεως διατάξεών τινων περί ιαματικών πηγών», το δυνάμει τούτου εκδοθέν υπ’ αριθ. 345/1962 Β.Δ/γμα «περί τρόπου αναθέσεως καθηκόντων υδρολόγων ιατρών εις ιδιώτας ιατρούς», ως ετροποποιήθη υπό του 582/1962 ομοίου, ως και πάσα γενική ή ειδική διάταξις αντικειμένη τω παρόντι καταργούνται. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 18.Δ.δ.10-13 Ιατροί ιαματικών πηγών
64. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. Φ.55/439 της 4/17 Μαΐου 1993 (ΦΕΚ Β΄ 349) Κατανομή θέσεων προσωπικού στους βαθμούς του άρθρ. 1 του Νόμ. 2085/92 κατά κατηγορία και κλάδο του Ταμείου Συντάξεων Εφημεριδοπωλών και Υπαλλήλων Πρακτορείων. Σελ. 920,302(α) Τεύχος 1204-Σελ. 82
21. ΒΑΣΙΛΙΚΟΝ ΔΙΑΤΑΓΜΑ της 24 Δεκ. 1935/ 4 Ιαν. 1936 Περί συνθέσεως του Συμβουλίου αλυκών. Έχοντες υπ’ όψει το άρθρ. 10 της Γ΄ Συντακτικής πράξεως, ως συνεπληρώθη υπό του άρθρ. 7 της ΣΤ΄, Συνταγματικής πράξεως της 5/6 Απριλίου 1935. Προτάσει του επί της Εθν.Οικονομίας Υπουργού και κατόπιν της υπ’ αριθ. 724/1935 γνωμοδοτήσεως του Συμβουλίου Επικρατείας απεφασίσαμεν και διατάσσομεν. Άρθρον μόνον.-Η σύνθεσις του Συμβουλίου Αλυκών ορίζεται εφεξής ως εξής. 1.Εκ του Νομικού Συμβούλου του Υπουργείου Εθνικής Οικονομίας ως Προέδρου, ή τούτου κωλυομένου εκ του Διευθυντού Αλυκών και Αλιείας. 2.Εκ του Διευθυντού αλυκών και αλιείας ή τούτου κωλυομένου εκ του αρμοδίου Τμηματάρχου. 3.Εκ του Επιθεωρητού των Αλυκών. 4.Εκ του Διευθυντού της Γεωλογικής υπηρεσίας του Υπουργείου Εθν. Οικονομίας, αναπληρουμένου υπό ανωτέρω Τεχνικού υπαλλήλου της αυτής υπηρεσίας. 5.Εξ ενός καθηγητού της χημείας εν τω Εθνικώ Πανεπιστημίω ή τω Πολυτεχνείω ή τη Ανωτάτη Σχολή Εμπορικών και Οικονομικών Επιστημών, οριζομένου υπό της αρμοδίας Συγκλήτου ή Συμβουλίου και Σελ. 314(α) Τεύχος Η102-Σελ. 106 6.Εξ ενός αντιπροσώπου του Υπουργείου των Οικονομικών ή αναπληρωτού αυτού, οριζομένου υπό του Υπουργού των Οικονομικών.
2. ΝΟΜΟΣ ΒΞΗ΄ της 28 Ιουλ./4 Αυγ. 1892 Περί καταργήσεως της γενικής επιθεωρήσεως του στρατού και συστάσεως αρχηγείου της Χωροφυλακής. Κατηργήθη υπό του Νόμ. ΒΣΟΑ΄ της 22/23 Ιουν. 1895 περί του Αρχηγείου της Χωροφυλακής, όστις κατηργήθη υπό του Νόμ. ΓΡΞΕ΄ (4.Βα.).
62. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Α7β/3087 της 8 Απρ./4 Μαΐου  1982  (ΦΕΚ Β΄ 223) Καθορισμός ημερήσιου κλειστού νοσήλιου-τροφείου, για περίθαλψη παιδιών ασφαλισμένων του Δημοσίου, που πάσχουν από βαρειά σωματική ή πνευματική αναπηρία, στα ειδικά για τις παθήσεις αυτές θεραπευτήρια.
25. ΒΑΣΙΛΙΚΟΝ ΔΙΑΤΑΓΜΑ της 27 Μαΐου/17 Ιουν. 1954 Περί κηρύξεως φυλλοξηριωσών κτηματικών περιοχών Δήμων και Κοινοτήτων του Νομού Βοιωτίας. Εν όψει του άρθρ. 39 του Νόμ. 214/14 «περί μέτρων προστασίας κατά της φυλλοξήρας». Άρθρον μόνον.-Κηρύσσομεν φυλλοξηριώσας τα κάτωθι αναφερομένας κτηματικάς περιφερείας τας ευρισκομένας εκατέρωθεν της Εθνικής αμαξιτής οδού Αθηνών-Θηβών-Λαμίας. 1.Των Δήμων Θηβών και Λεβαδείας. 2.Των Κοινοτήτων Βαγίων, Μαυρομματίου, Αλιάρτου, Μαζίου, Πέτρας, Βρασταμινών, Σωληναρίου, Αλκομενών, Αγίου Γεωργίου, Λαφιστίου, Αγίου Μελετίου, Ρωμέϊκου, Θουρίας, Χαιρωνίας, Αγίου Βλασίου, Μαυρονερίου, Παρορίου και Κραβασαρά.
16. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 376 της 20 Μαΐου/1 Ιουν. 1971 (ΦΕΚ Α΄  111) Περί επεκτάσεως των διατάξεων του Α.Ν. 539/1945 «περί χορηγήσεως κατ’ έτος εις τους μισθωτούς αδειών μετ’ αποδοχών» επί του οικοσίτου και άλλου προσωπικού. Έχοντες υπ’ όψιν: 1)Τας διατάξεις της παρ. 2 του άρθρ. 1 του Α.Ν. 539/1945 «περί χορηγήσεως κατ’ έτος εις τους μισθωτούς αδειών μετ’ αποδοχών». 2)Την υπ’ αριθ. 16224/293/15.3.1971 σύμφωνον γνωμοδότησιν του Ανωτάτου Συμβουλίου Εργασίας και 3)Την υπ’ αριθ. 218/8.4.1971 σύμφωνον γνωμοδότησιν του Α΄ Τμήματος του Συμβουλίου Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-Επεκτείνομεν τας διατάξεις του Α.Ν. 539/45 «περί χορηγήσεως κατ’ έτος εις τους μισθωτούς αδειών μετ’ αποδοχών» και εις τους: α)Μισθωτούς των δικηγορικών γραφείων, συμβολαιογραφείων και υποθηκοφυλακείων. β)Οδηγούς ιδιωτικών αυτοκινήτων τους χρησιμοποιουμένους δια τας ατομικάς ή οικογενειακάς ανάγκας, και  γ)Οικοσίτους (οικιακούς βοηθούς, παιδαγωγούς, διδασκάλους, κηπουρούς, οικιοφύλακας, τροφούς και οικονόμους). Εις τον αυτόν επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος.
4. ΝΟΜΟΣ 5297 της 31/31 Δεκ. 1931 (ΦΕΚ Α΄ 431) Περί εξακολουθήσεως συμμετοχής εις Μ.Τ.Π.Ν. και τα σημεία αλληλοβοηθείας αξιωματικών και υπαξιωματικών Π.Ν. των προαγομένων εις συμβούλους παρά τω αναθεωρητικώ ναυτικών δικαστικών συμβούλων και προσθήκης διατάξεων εις τον Νόμ. 5042. Άρθρ.1.-Οι Ναυτικοί Δικαστικοί Σύμβουλοι οι κατ’ εφαρμογήν του Νόμ. 4683 προαγόμενοι εις συμβούλους παρά τω Αναθεωρητικώ εξακολουθούν όντες μέτοχοι του Μ.Τ.Π.Ν., καθώς και του ταμείου αλληλοβοηθείας αξιωματικών Π.Ν. Αι κεκανονισμέναι κρατήσεις αι ενεργούμεναι υπό των οικείων Ταμείων αποδίδονται καθ’ έκαστον μήνα εις τα ως άνω Ταμεία, αι δε γενόμεναι τοιαύται μέχρι της δημοσιεύσεως του παρόντος αποδίδονται εντός μηνός εκ του Μετοχικού Ταμείου Στρατού και Ταμείου Αλληλοβοηθείας Αξιωματικών και Ανθυπασπιστών εις τα αντίστοιχα Ταμεία του Πολεμικού Ναυτικού. Άρθρ.2.-(Συμπληρούται η παρ. Α΄ του άρθρ. 4 και τροποποιείται το άρθρ. 5 του Νόμ. 5042/1931). 37.Θ.α.2-4 Μετοχικό Ταμείο Π.Ν.
84. ΑΠΟΦΑΣΗ ΠΡΩΘΥΠΟΥΡΓΟΥ Αριθ. 595 της 13/13 Οκτ. 1993 (ΦΕΚ Β΄826) Σύσταση 3 θέσεων Υφυπουργών.
26. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1966 της 18/30 Οκτ. 1955 Περί καθορισμού μισθώματος των υπό του ενοικιοστασίου βοσκών διεπομένων Δημοτικών και Κοινοτικών λειβαδίων δια την χειμερινήν κτηνοτροφικήν περίοδον 1955-1956.
33. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. 11863 της 24/Ιουν./8 Ιουλ. 1998 (ΦΕΚ Β΄ 692) Καθορισμός αποδοχών των Κοινωνικών Λειτουργών που απασχολούνται σε Νοσηλευτικά και λοιπά Ιδρύματα, Ν.Π.Ι.Δ., κλινικές και επιχειρήσεις όλης της χώρας.
49. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ Αριθ. Υ-1/Φ.5.21/15871 της 11-11 Δεκ. 1986 (ΦΕΚ Β΄ 868). Καθορισμός Πιστοποιητικών και Δικαιολογητικών για τη λειτουργία των Υπηρεσιών της Δ.Ε.Η.
11. ΝΟΜΟΣ 6399 της 12/19 Νοεμ. 1934 Περί προσθήκης εις το άρθρ. 4 του ν. 281 κλπ. Προστίθεται παράγραφος εις το άρθρ. 4 του ν. 281 (ανωτ. αριθ. 1).
Ίδρυση Αμίσθου Προξενείου της Ελλάδας στο Βίλνιους της Δημοκρατίας της Λιθουανίας. Ιδρύεται Άμισθο Προξενείο της Ελλάδας στο Βίλνιους της Δημοκρατίας της Λιθουανίας με περιφέρεια δικαιοδοσίας την επικράτεια της Δημοκρατίας της Λιθουανίας. Στον Υπουργό Εξωτερικών αναθέτουμε τη δημοσίευση και εκτέλεση του παρόντος διατάγματος.
66. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1033740/145 της 13/24 Μαρτ.  1989 (ΦΕΚ Β’ 219) Στοιχεία που πρέπει να εκδίδονται από τα τουριστικά ή ταξιδιωτικά γραφεία για τις εκδρομές, περιηγήσεις και μεταφορές προσώπων με τουριστικά λεωφορεία. Η ως άνω απόφαση: 1.Ανεστάλη μέχρι 1 Νοεμ. 1989 από την 1074513/353/0015/ΠΟΛ. 1167/ 19-26 Ιουλ. 1989 (ΦΕΚ Β’ 558) απ. Υπ. Οικονομικών. 2.Μετατέθηκε ο χρόνος εφαρμογής της από 1 Νοεμ. 1989 στην 1 Μαρτ. 1990 από την 1114432/826/0015/26 Οκτ. – 1 Νοεμ. 1989 (ΦΕΚ Β’ 834) απ. Υπ. Οικονομικών. 3.Καταργήθηκε από την παρ. 5 της 1023858/230/ 0015/23 Μαρτ. – 6 Απρ. 1990 (ΦΕΚ Β’ 245) απ. Υπ. Οικονομικών, κατωτ. αριθ. 73. (Μετά τη σελ. 136,202) Σελ. 136,203 Τεύχος 1437 Σελ. 21 Βιβλία και Φορολογικά Στοιχεία 27.Β.δ.63-66
18. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΓΕΩΡΓΙΑΣ Αριθ. 294121 της 30 Δεκ. 1985/7 Μαρτ. 1986 (ΦΕΚ Β΄ 93) Εγγραφή ποικιλιών στον Εθνικό Κατάλογο ποικιλιών καλλιεργουμένων φυτικών ειδών. Με την υπ΄αριθ. 290739/20 Φεβρ. – 4 Μαρτ. 1997 (ΦΕΚ Β΄149), Απόφαση Υπουργού Γεωργίας κατωτ. αριθ. 77, παρατάθηκε προσωρινά για τρία (3) χρόνια η διάρκεια αποδοχής των ποικιλιών που εγγράφηκαν στον Εθνικό Κατάλογο με την ανωτ. Απόφαση.
95. ΝΟΜΟΘΕΤ. ΔΙΑΤΑΓΜΑ υπ’ αριθ. 75 της 7/17 Ιουλ. 1973 (ΦΕΚ Α΄ 146) Περί τροποποιήσεως διατάξεων του άρθρ. 3 του Ν.Δ. 1060/1971 «περί οργανώσεως των δια φορτηγών αυτοκινήτων δημοσίας χρήσεως διενεργουμένων εμπορευματικών μεταφορών». Άρθρ.1.-(Κατηργήθη δια του άρθρ. 6 Ν.Δ. 386/1974, κατωτ. αριθ. 107). Άρθρ.2.-Αι διατάξεις του άρθρ. 9 του Ν.Δ. 1060/71 αι καταργηθείσαι δια του άρθρ. 15 του Ν.Δ. 1077/1971 (τόμ. 27 σελ. 194,35) και επαναφερθείσαι εν ισχύϊ δια του άρθρ. 13 του Ν.Δ. 72/1973 «περί τροποποιήσεως, αντικαταστάσεως και συμπληρώσεως ενίων φορολογικών διατάξεων» (τόμ. 27 σελ. 194,401) έχουν εφαρμογήν και επί των συνιστωμένων υπό επαγγελματιών αυτοκινητιστών μεταφορικών επιχειρήσεων διεθνών μεταφορών εντός της κατά το προηγούμενον άρθρον προθεσμίας. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.
95. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ αριθ. ΔΥ/13α/11662/1995 της 1/21 Ιουν. 1995 (ΦΕΚ Β΄ 537) Προϋποθέσεις και διαδικασίες για τη χορήγηση αδειών στους γιατρούς ΕΣΥ, για συμμετοχή σε μη κερδοσκοπικού χαρακτήρα ανθρωπιστικές οργανώσεις. Έχοντας υπόψη: 1)Τις διατάξεις της παρ. 7 του άρθρ. 74 του Νόμ. 2071/92. 2)Την αριθ. 38 απόφαση της 102ης Ολομ./23.9.93 του ΚΕΣΥ, αποφασίζουμε: Καθορίζουμε τις κατωτέρω προϋποθέσεις και τις διαδικασίες για τη χορήγηση αδειών στους γιατρούς ΕΣΥ, προκειμένου να προσφέρουν τις υπηρεσίες τους, σε μη κερδοσκοπικού χαρακτήρα ανθρωπιστικές οργανώσεις. Με απόφαση του Υπουργού Υγείας, Πρόνοιας και Κοινωνικών Ασφαλίσεων επιτρέπεται να χορηγείται, μετά από γνώμη του ΕΣΥ άδεια άνευ αποδοχών μέχρι ενός έτους, σε γιατρούς του ΚΕΣΥ, προκειμένου να προσφέρουν τις υπηρεσίες τους σε μη κερδοσκοπικού χαρακτήρα ανθρωπιστικές οργανώσεις. Οι ενδιαφερόμενοι για να λάβουν εκπαιδευτική άδεια θα πρέπει εγκαίρως να υποβάλλουν τη σχετική αίτηση και πάντως τουλάχιστον δύο μήνες πριν την έναρξη αυτής. Η αίτηση με συνημμένα τα απαραίτητα δικαιολογητικά θα υποβάλλονται στο Υπουργείο Υγείας, Πρόνοιας και Κοινωνικών Ασφαλίσεων Πρόνοιας και ΚΑ Δ/νση Προσωπικού ΝΠ τμ. Α΄ από όπου και θα διαβιβάζονται στο ΚΕΣΥ εντός προθεσμίας 15 ημερών από την ημερομηνία καταθέσεων αυτών. Οι αιτήσεις θα συνοδεύονται από τη γνώμη του Δ.Σ. του Νοσοκομείου της Επιστημονικής Επιτροπής και του Δ/ντου του Τμήματος ή του Εργαστηρίου. Σελ. 96,708 Τεύχος 1235-Σελ. 24 Επίσης από βιογραφικό σημείωμα του γιατρού, κατάσταση όπου θα αναφέρεται αναλυτικά το πρόγραμμα των υπηρεσιών που θα προσφέρει βεβαίωση της ανθρωπιστικής οργάνωσης, στην αποστολή της οποίας θα συμμετάσχει ο γιατρός από την οποία θα προκύπτει ότι έχει γίνει δεκτός για συμμετοχή σε ανθρωπιστική αποστολή, το χρονικό διάστημα απουσίας του γιατρού από την υπηρεσία του, το πρόγραμμα και η χώρα της αποστολής και κάθε άλλη χρήσιμη πληροφορία. Επίσης θα προσκομίζεται και καταστατικό της οργανώσεως νομίμως εγκεκριμένο από το αρμόδιο δικαστήριο. Τέλος οι ενδιαφερόμενοι θα πρέπει να υποβάλουν και υπεύθυνη δήλωση με την οποία θα δηλώνουν ότι δεν έχουν καμία απαίτηση έναντι του Δημοσίου εξ αιτίας της συμμετοχής τους στην ανθρωπιστική οργάνωση. Οι γιατροί του ΕΣΥ οι οποίοι κάνουν χρήση άδειας χωρίς αποδοχές για συμμετοχή σε ανθρωπιστικές οργανώσεις, και παραιτούνται από τον κλάδο γιατρών ΕΣΥ μετά τη λήψη της χορηγηθείσης άδειας, ουδεμία υποχρέωση έχουν, έναντι της Υπηρεσίας τους.  Από την παρούσα απόφαση δεν προκαλείται δαπάνη εις βάρος του Κρατικού Προϋπολογισμού. 34.ΑΑ.α.94-95 Ε.Σ.Υ.-Γενικές Διατάξεις
4α. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ2/Β/43845/18967 της 5/15 Νοεμ.  1973 (ΦΕΚ Β' 1346) Περί καθορισμού τέλους αεροπορικών ταξιδίων Εσωτερικού. Αντικαταστάθηκε από την Δ2/Β/38743/13513/16 -31 Οκτ. 1978 (ΦΕΚ Β' 942) απόφ. Υπ. Συγκοινωνιών (κατωτ. αριθ. 8) από 1 Ιαν. 1979. 38.Μ.γ.3-4α Τέλη Αεροπορικών ταξιδίων
15. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 277756 της 28 Νοεμ./3 Δεκ.1966 (ΦΕΚ Β΄711) Περί άρσεως αναστολής εξυπηρετήσεως Προπολεμικού Κρατικού Δανείου 6% 1930 (Σχολικών Κτιρίων). (Αίρει την μέχρι τότε ισχύουσαν αναστολήν αποσβέσεως του κεφαλαίου και πληρωμής των τόκων ως προς το προπολεμικόν Κρατικόν Δάνειον 6% 1930 (Σχολικών Κτιρίων) καθ’ ο μέρος και υφ’ ους όρους τούτο διεκανονίσθη δια της από 3 Νοεμ.1966 Συμφωνίας μεταξύ της Ελληνικής Κυβερνήσεως και της εν Στοκχόλμη της Σουηδίας εδρευούσης Α.Ε. “TELEFONA-KTIEBOLAGET L.M.ERICSSON). (Αντί της σελ. 138,03(α) σελ. 138,03(β) 335-125 Αναστολές Δημοσίου Χρέους 26.Δ.η.14-15 26.Δ.η.15 Αναστολές Δημοσίου Χρέους
6. ΝΟΜΟΣ ΒΧΑ΄ της 30 Ιουν./1 Ιουλ. 1899 Περί εγγραφής εκ νέου και μεταγραφής των εγγεγραμμένων υποθηκών, προσημειώσεων και μεταγραφών εις τα απωλεσθέντα ή εν μέρει καταστραφέντα βιβλία των υποθηκών και μεταγραφών δήμων εν Θεσσαλία και Φθιώτιδι. Αφεώρα την ανανέωσιν των κατά τον πόλεμον καταστραφέντων βιβλίων. Ανάλογος και ο: α)Νόμος ΒΨΝΣΤ΄ της 8/17 Απρ. 1900 περί εγγραφής εκ νέου κλπ. του δήμου Αετού του νομού Τριφυλίας και β)Νόμος ΒΠΞΘ΄της 4/10 Ιουλ. 1903 περί εκ νέου εγγραφής υποθηκών κλπ. εν τοις καταστραφείσι βιβλίοις των υποθηκοφυλακείων δήμων τινών της Θεσσαλίας και των δήμων Φαλάρων και Σαμαίων.
42. ΒΑΣΙΛΙΚΟΝ ΔΙΑΤΑΓΜΑ της 28/30 Μαρτ. 1946 Περί τροποποιήσεως και συμπληρώσεως των περί τελών χαρτοσήμου διατάξεων. Έχοντες υπ’ όψει το άρθρ. 6 παρ. 2 του υπ’ αριθ. 1014/1946 Α.Νόμου «περί τροποποιήσεως των διατάξεων του κώδικος φορολογίας καθαρών προσόδων κλπ.», προτάσει του Ημετέρου Αντιπροέδρου της Κυβερνήσεως και των Υπουργών Οικονομικών και Δικαιοσύνης, κατόπιν και της υπ’ αριθ. 85/14-31946 συμφώνου γνωμοδοτήσεως του Συμβουλίου Επικρατείας, απεφασίσαμεν και διατάσσομεν: Άρθρ.1.-(Αντικαθίστανται τα άρθρ. 16-29 του Π.Δ. 28/28 Ιουλ. 1931, ανωτ. αρ. 10). Άρθρ.2.-(Κατηργήθη δια της παρ. 3 άρθρ. 3 Β.Δ. 28/30 Νοεμ. 1950, κατωτ. αριθ.59). Άρθρ.3.-(Αυξάνονται τα πάγια τέλη των άρθρ. 13 και 15 του Π. Δ. 28/28 Ιουλ. 1931, ανωτ. αρ. 10). Άρθρ.4.-1.(Αντικαθίσταται το εδάφ. β΄της παρ. 5 άρθρ. 32 του αυτού ως άνω Δ/τος). 2-3.(Αντικαθίστανται η παρ. 3 άρθρ. 34 και το πρώτον εδάφιον παρ. 3 άρθρ. 35 του αυτού ως άνω Δ/τος). 4.Τα εδ. γ΄ έως και ζ΄ της παρ. 4 του αυτού ως άνω άρθρ. 35 καταργούνται, τα δε εδάφ. η΄ και θ΄ της αυτής παραγράφου λαμβάνουσιν εφ’ εξής τα στοιχ. γ΄ και δ΄ . 5.Αι παρ. 8 και 9 του αυτού ως άνω άρθρ. 35 καταργούνται, η δε παρ. 10 αυτού λαμβάνει εφ’ εξής τον αριθ. 8. 6.Η παρ. 5 του άρθρ. 67 του αυτού ως άνω Δ/τος περί κώδικος των νόμων περί τελών χαρτοσήμου καταργείται. Άρθρ.5.-(Μεταβατικαί διατάξεις). Άρθρ.6.-Η ισχύς του παρόντος άρχεται μετά τριάκοντα ημέρας από της δημοσιεύσεως αυτού εις την Εφημερίδα της Κυβερνήσεως.
67. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ ΕΡΓ ΑΣΙΑΣ Αριθ. 80092 της 25 Ιουν./11 Ιουλ. 1991 (ΦΕΚ Β΄ 501) Δημοσιότητα διοικητικής δράσης για τη χορήγηση στεγαστικών δανείων από τον Ο.Ε.Κ. ΄Εχοντας υπόψη: Τις διατάξεις του άρθρ. 6, παρ. 2 του Νόμ. 1943/91 «Εκσυγχρονισμός της οργάνωσης και λειτουργίας της Δημόσιας Διοίκησης, αναβάθμιση του προσωπικού και άλλες συναφείς διατάξεις», αποφασίζουμε: Καθορίζουμε τον τρόπο δημοσιότητας της διοικητικής δράσης κατά τη χορήγηση στεγαστικών δανείων σε δικαιούχους του Οργανισμού Εργατικής Κατοικίας (Ο.Ε.Κ.) ως εξής: α)Μετά την κατάρτιση και δημοσίευση, κάθε φορά, από τον Ο.Ε.Κ. του προγράμματος χορήγησης στεγαστικών δανείων ή κληρώσεως εργατικών κατοικιών και αφού υποβληθούν από τους δικαιούχους οι σχετικές αιτήσεις και περατωθεί η διαδικασία επεξεργασίας τους από τις αρμόδιες υπηρεσίες του Οργανισμού για την κατάταξη των δικαιούχων σε κατηγορίες ανάλογα με τις ασφαλιστικές, οικογενειακές κ.λπ. προϋποθέσεις που δηλώνουν αυτοί, τότε σε κάθε τοπική υπηρεσία του Ο.Ε.Κ. ανοίγεται και τηρείται ευρετήριο των υποβληθεισών για τη συγκεκριμένη χρονική περίοδο αιτήσεων. Το ευρετήριο αυτό στο οποίο καταγράφονται όλα τα στοιχεία του αιτούντος, δηλαδή η ημερομηνία υποβολής της αίτησης, ο χρόνος κλήσεώς του για την προσκόμιση των αρχικών δικαιολογητικών, ο χρόνος ικανοποίησης ή απόρριψης του αιτήματος, εκτίθενται σε εμφανές μέρος του τοπικού γραφείου του Ο.Ε.Κ. και είναι στη διάθεση παντός ενδιαφερομένου. β)Σε περίπτωση αμφισβήτησης οποιουδήποτε στοιχείου, ο ενδιαφερόμενος μπορεί ν’ απευθύνεται στο κατά περιοχή αρμόδιο γραφείου του Ο.Ε.Κ. το οποίο έχει υποχρέωση να βρεί το συγκεκριμένο φάκελλο και να δώσει κάθε σχετική πληροφορία στον ενδιαφερόμενο εφόσον αυτός τη ζητήσει μέσα σε χρονικό διάστημα που διαρκεί το πρόγραμμα στο οποίο έχει ενταχθεί. (Ακολουθεί υπόδειγμα ευρετηρίου)
1. ΝΟΜΟΣ 758 της 23/24 Αυγ. 1917 Περί τροποποιήσεως και συμπληρώσεως των εν τη ναυτική ποινική δικαιοδοσία ισχυουσών διατάξεων. Τα άρθρ. 6-8 κατηργήθησαν υπό του ν. 2223 (8.Ρα.ιγ), τα δε άρθρ. 1-5 ως και ο Νόμος 960 της 20/23 Οκτ. 1917 π. τροποποιήσεως του νόμου 758 της 23 Αυγ. 1917 π. τροποπ. και συμπληρώσεως των εν τη ναυτική ποινική δικαιοδοσία ισχυουσών διατάξεων, αντικατεστάθησαν δια της κατωτέρω νεωτέρας νομοθεσίας.
3. ΝΟΜΟΣ υπ’ αριθ. 1811 της 10 Απρ./16 Μαΐου 1951 Περί Κώδικος καταστάσεως των Δημοσίων Διοικητικών Υπαλλήλων. Περιελήφθη εις την Κωδικοποίησιν του Π.Δ.611/1977 (κατωτ. αριθ.93). Αναλυτικήν αντιστοιχίαν των άρθρων βλ. εις το Παράρτημα της Κωδικοποιήσεως.
141. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1000887/2569/3 της 2/17 Ιαν. 1997 (ΦΕΚ Β΄ 20) Λειτουργία των φορολογικών αποθηκών. Τροποποιήθηκε από την 1012790/1591/0014 /3 Φεβρ. -26 Μαΐου 1997, (ΦΕΚ Β΄ 426) απόφαση Υπουργού Οικονομικών καθώς και από την 1107155/5809/1231/0014/ 14-29 Οκτ. 1997, (ΦΕΚ Β΄ 968), όμοια απόφαση.
1. ΝΟΜΟΣ 3983 της 25/26 Φεβρ. 1929 (ΦΕΚ Α΄ 70) Περί κυρώσεως του από 17 Σεπτ. 1926 Ν.Δ.τος «περί επιδομάτων, διακριτικών σημείων, ειδικότητος, τροφοδοσίας και αδειών των υπηρετούντων επί των υποβρυχίων. Τροποποιηθείς υπό των: α)Νόμ. 4886 της 11/16 Μαρτ. 1930 (ΦΕΚ Α΄ 60) περί καταργήσεως του άρθρ. 7 Νόμ. 3983, β)Νόμ. 5327 της 4/12 Μαρτ. 1932 (ΦΕΚ Α΄ 67) περί αντικαταστάσεως του άρθρ. 2 του 3983 Νόμου. γ)Α.Ν. 19/20 Νοεμ. 1935 (ΦΕΚ Α΄ 570) περί επιδόματος καταδύσεως κλπ., κατηργήθη υπό του Α.Ν. 829/1937.
20. ΚΑΝΟΝΙΣΤΙΚΟΝ ΔΙΑΤΑΓΜΑ της 22/26 Σεπτ. 1944 Περί ορισμού της αντιστοιχίας των βαθμών του Γεωργικού προσωπικού αρμοδιότητος Υπουργείου Δικαιοσύνης.
10. ΝΟΜΟΣ ΒΦΟΑ΄ της 1/1 Ιουν. 1899 Περί υπαγωγής των εν Ζακύνθω αλυκών εις το μονοπώλιον του Κράτους. Άρθρ.1.-Αι εν Ζακύνθω αλυκαί συμπεριλαμβάνονται εις το μονοπώλιον του Κράτους, η δε καλλιέργεια και διαχείρισις αυτών ανατίθεται εις το Υπουργείον των Οικονομικών, διεξαγομένη κατά τας διατάξεις των ισχυόντων νόμων. Άρθρ.9.-Πάσα διάταξις, αντιβαίνουσα εις τον νόμον τούτον, καταργείται. Άρθρ.10.-Η ισχύς του παρόντος νόμου άρχεται από της εις την Εφημερίδα της Κυβερνήσεως καταχωρίσεώς του. 28.Η.β.8-10 Μονοπώλιο αλατιού Άρθρ.2.-(Μεταβατική διάταξις). Άρθρ.3.-(Κατηργήθη δια του άρθρ. 8 Β.δ. 7/9 Δεκ. 1947, 28. Εα. 40). Άρθρ.4.-Το Δημόσιον υποχρεούται να καλλιεργή τας αλυκάς Ζακύνθου κατ’ έτος, εκτός αν καιρικαί ή άλλαι περιστάσεις, ανεξάρτητοι της βουλήσεως των εκπροσωπούντων το Δημόσιον, καταστήσωσιν εις έτος τι την καλλιέργειαν ανέφικτον. Το Δημόσιον δικαιούται να διαθέτη το παραγόμενον εκ των αλυκών Ζακύνθου άλας, καθ’ ο σύστημα διαθέτει τα των λοιπών αλυκών, των υπαγομένων εις το μονοπώλιον του Κράτους, και να μεταφέρη όπου εγκρίνει το πλεονάζον των αναγκών της καταναλώσεως της νήσου Ζακύνθου άλας. Υποχρεούται όμως, όπως εν περιπτώσει, καθ’ ην εις έτος τι δεν ήθελεν επαρκέσει το κατά το άρθρ. 9  Σελ. 368(α) Τεύχος Η81-Σελ. 118 παραχωρητέον εκ των αλυκών Ζακύνθου ποσόν άλατος εις τας ανάγκας της καταναλώσεως της νήσου, να μεταφέρη εξ άλλων αλυκών του Κράτους το ελλείπον ποσόν επί τη αυτή τιμή των (λεπτών πέντε κατ’ οκάν). Άρθρ. 5.-Το Δημόσιον υποχρεούται να χορηγή κατ’ έτος εις τα εν Ζακύνθω αγαθοεργά κταστήματα, προς ων την συντήρησιν διετίθετο μέχρι τούδε η πρόσοδος της αλυκής, δραχμ. 32.000 εις τέσσαρας ίσας δόσεις, την πρώτην Ιανουαρίου, την πρώτην Απριλίου, την πρώτην Ιουλίου και την πρώτην Οκτωβρίου εκάστου έτους. Η επιχορήγησης αύτη ήδη καθορίζεται κατ’ έτος δια πράξεως του Υπουργ. Συμβουλίου. Άρθρ.6.-Απαγορεύεται η εξαγωγή ή η δια θαλάσσης μεταφορά εκτός της νήσου, ως και η δια θαλάσσης από μέρους εις μέρος οιονδήποτε της νήσου μεταφορά άλατος εκ του κατά το άρθρ. 3 του νόμου τούτου παραχωρουμένου τοις κατοίκοις Ζακύνθου επί τη τιμή των (λεπτών πέντε κατ’ οκάν). Ο παραβάτης της απαγορεύσεως ταύτης καταδιώκεται και τιμωρείται κατά τας διατάξεις των άρθρ. 4, 5, 6 και 7 του από 9 Ιαν. 1886 ΑΤΜΕ΄ νόμου. Άρθρ.7.-Δεν επιτρέπεται να κατέχη τις των εν τη νήσω οικούντων από του μηνός Σεπτεμβρίου μέχρι του μηνός Φεβρουαρίου του επομένου έτους άλας ποσότητος ανωτέρας των πεντακοσίων οκάδων εν τη πόλει Ζακύνθου και των οκτακοσίων οκάδων εν τη λοιπή νήσω, κατά δε του λοιπούς μήνας του έτους άλας πλέον των εκατόν οκάδων εν τη πόλει Ζακύνθου και των τριακοσίων οκάδων εν τη λοιπή νήσω. Εις τους εν τη πόλει μεταπράτας επιτρέπεται να κατέχωσιν άλας μέχρι τετρακοσίων οκάδων προς μεταπώλησιν. Το κατά παράβασιν των ανωτέρω όρων κατεχόμενον άλας κατάσχεται υπέρ του Δημοσίου, οι δε κάτοχοι αυτού καταδιώκονται και τιμωρούνται κατά τας διατάξεις των άρθρ. 4, 5, 6 και 7 του ΑΤΜΕ΄ της 9 Ιαν. 1886 νόμου. Εάν το καθ’ υπέρβασιν των ανωτέρω όρων κατεχόμενον άλας ηγοράσθη δια βιομηχανικήν ή γεωργικήν χρήσιν, ισχύουσιν ως προς αυτό αι διατάξεις του ΑΦΒ΄ από 28 Μαΐου 1887 νόμου. Άρθρ.8.-Δια Β. Δ/τος κανονισθήσονται τα αφορώντα εις την εκτέλεσιν του νόμου τούτου.
27. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. 113/919 της 30 Μαρτ./27 Απρ.  1983 (ΦΕΚ Β΄ 218) Αύξηση των συντάξεων που καταβάλλει το Ταμείο Επικουρικής Ασφαλίσεως Υπαλλήλων Εμπορικών Καταστημάτων. 1.Αυξάνονται από 1.1.83 οι καταβαλλόμενες συντάξεις από το Ταμείου Επικουρικής Ασφαλίσεως Υπαλλήλων Εμπορικών Καταστημάτων στους συνταξιούχους των οποίων η έναρξη συνταξιοδότησης εμπίπτει στο μέχρι 31.12.82 χρονικό διάστημα κατά 1800 δρχ. στους συνταξιούχους λόγω γήρατος και αναπηρίας και κατά 1400 δρχ. στους συνταξιούχους λόγω θανάτου. 2.Των παραπάνω αυξήσεων θα δικαιωθούν από 1.1.83 και οι ασφαλισμένοι που υπέβαλαν αίτηση συνταξιοδότησης μέχρι και την 31.12.82. 3.(Αντικαθίσταται η παρ. 6 άρθρ. 9 του κανονισμού παροχών, ανωτ. σελ. 395, αριθ. 9). Σελ. 402,10(β) Τεύχος Ζ22-Σελ. 114 4.Η απόφαση αυτή να δημοσιευθεί στην Εφημερίδα της Κυβέρνησης.
14. ΝΟΜΟΘΕΤ. ΔΙΑΤΑΓΜΑ υπ’ αριθ. 1877 της 15 Σεπτ./19 Οκτ.1942 Περί συμπληρώσεως του Α.Ν. 965/37 «περί οργανώσεως των Δημοσίων Νοσηλευτικών και Υγειονομικών Ιδρυμάτων». Εκυρώθη υπό της υπ’ αριθ. 303/1946 παράξ. Υπ. Συμβουλίου. Άρθρον μόνον.-(Προστίθεται παρ. 2 και 3 εις το άρθρ. 12 Α.Ν. 965/1937).
38. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ.54636/1/866102  της 9 Ιαν./12 Μαρτ. 1959 (ΦΕΚ Β΄ 94) Περί καθορισμού εξόδων κηδείας αποβιούντων αναπήρων πολέμου.
2. ΑΝΑΓΚ. ΝΟΜΟΣ 906 της 2 Αυγ./21 Οκτ. 1937 Περί δικαιώματος του συνεταιρίζεσθαι των υπαλλήλων και υπηρετών του δημοσίου και των νομικών προσώπων δημοσίου δικαίου. Εις εκτέλεσιν του παρόντος εξεδόθη το Β.Δ. της 12/15 Απρ. 1938 περί εκτελέσεως του Α.Ν. 906/1937 περί δικαιώματος του συνεταιρίζεσθαι των υπαλλήλων και υπηρετών του δημοσίου, δήμων και κοινοτήτων και των νομικών προσώπων δημοσίου δικαίου.
90. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ.54/509 της 8 Απρ./6 Μαΐου 1996 (ΦΕΚ Β΄ 297) Αύξηση των συντάξεων των συνταξιούχων του Ταμείου Ασφάλισης Ιδιοκτητών Συντακτών και Υπαλλήλων Τύπου για το έτος 1996.
128. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 474/52 της 4-23 Απρ. 2008  (ΦΕΚ Β΄711) Μεταβίβαση αρμοδιοτήτων της ΕΕΤΤ στον Πρόεδρο της ΕΕΤΤ. Έχοντας υπόψη: α. Τον ν. 3431/2006, «Περί ηλεκτρονικών επικοινωνιών και άλλες διατάξεις» (ΦΕΚ 13/Α΄), ιδίως τα άρθρα 11, παρ. 3, 12, στοιχ. μα΄, 31, 63, και 70, παρ. 1, β. Την υπ’ αριθμ. 53571/3839/1.9.2000 κοινή υπουργική απόφαση, «Μέτρα προφύλαξης του κοινού από τη λειτουργία κεραιών εγκατεστημένων στην ξηρά» (ΦΕΚ 1105/Β΄/6.9.2000), όπως ισχύει. γ. Την υπ’ αριθμ. Α.Π. 406/22/11.10.2006 απόφαση της ΕΕΤΤ (ΦΕΚ 1666/Β΄/14.11.2006), «Κανονισμός αδειών Κατασκευών κεραιών στην Ξηρά, σύμφωνα με το ν. 3431/2006». δ. Την ανάγκη εύρυθμης και αποτελεσματικής λειτουργίας της ΕΕΤΤ. ε. Την Εισήγηση υπ’ αριθμ. 13130/Φ.600/4.4.2008 της αρμόδιας Υπηρεσίας της ΕΕΤΤ. στ. Το γεγονός ότι από τις διατάξεις της παρούσας δεν προκαλείται δαπάνη σε βάρος του κρατικού προϋπολογισμού και ύστερα από προφορική εισήγηση του Προέδρου και του αρμοδίου Αντιπροέδρου (Κουλούρη), αποφασίζει: Άρθρο 1 Μεταβιβάζει στον Πρόεδρο της ΕΕΤΤ την άσκηση των παρακάτω αρμοδιοτήτων της Ολομελείας της ΕΕΤΤ: 1. Του άρθρου 31, παρ. 2, στοιχ. β΄, και παρ. 19 και 20, του ν. 3431/2006 (ΦΕΚ 13/Α΄). 2. Του άρθρου 63, παρ. 1, και παρ. 4, πλην του τελευταίου εδαφίου, του ν. 3431/2006. 3. Του άρθρου 64, του ν. 3431/2006. 4. Του άρθρου 7, παρ. 2 και 3, της υπ’ αριθμ. 53571/3839/2000 κοινής υπουργικής απόφασης (ΦΕΚ 1105/Β΄/6.9.2000), όπως ισχύει. 5. Των άρθρων 8, και 9, της υπ’ αριθμ. ΕΕΤΤ Α.Π. 406/22/11.10.2006 απόφασης (ΦΕΚ 1666/Β΄/14.11.2006). Άρθρο 2 Ορίζει ότι: 1. Ο Πρόεδρος της ΕΕΤΤ δεν μπορεί να μεταβιβάσει περαιτέρω τις αρμοδιότητές του. 2. Οι σχετικές αρμοδιότητες μπορούν να ασκούνται παράλληλα και από την Ολομέλεια της Ε.Ε.Τ.Τ. 3. Σε περίπτωση κωλύματος του Προέδρου, τις παραπάνω αρμοδιότητες ασκεί ο Αντιπρόεδρος της ΕΕΤΤ που είναι αρμόδιος για τον τομέα των Ηλεκτρονικών Επικοινωνιών. Άρθρο 3 Η απόφαση αυτή, η ισχύς της οποίας αρχίζει από τη δημοσίευσή της, να δημοσιευθεί στην Εφημερίδα της Κυβερνήσεως. (Μετά τη σελ. 386,686) Σελ. 386,687 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.126-128
11. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ, ΕΘΝΙΚΗΣ  ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΚΑΙ ΟΙΚΟΝΟΜΙΚΩΝ Αριθ.32516 της 18 Αυγ./23 Σεπτ. 1977 (ΦΕΚ Β΄ 912) Περί προωθήσεως θέσεων των Κλάδων ΜΕ και ΣΕ της Πανεπιστημιακής Φοιτητικής Λέσχης του Πανεπιστημίου Θεσσαλονίκης.
32. ΝΟΜΟΣ υπ’ αριθ.270 της 15/16 Ιουν. 1943 Περί συστάσεως συνεργείων παρ’ υπηρεσίαις της Νομαρχίας Αττικής και Βοιωτίας. Άρθρον μόνον.-1.Επιτρέπεται ίνα δι’ αποφάσεως του Υπουργού των Εσωτερικών συσταθώσι  συνεργεία παρά τοις τμήμασι Διεκπεραιώσεως, Αρχείου και Καταχωρίσεως και Διοικήσεως  της Νομαρχίας Αττικής και Βοιωτίας  προς      αντιμετώπισιν      των         αυξηθεισών    α(Αντί των σελ.147(α)-150(α) Σελ.147(β) Τεύχος 426-Σελ. 13 Νομαρχίες 2.Γ.α.25-32 ναγκών της υπηρεσίας αυτών και καθορισθώσι τα της λειτουργίας αυτών. 2.Το προσωπικόν του συνεργείου τούτου συγκροτηθήσεται εξ υπαλλήλων αρμοδιότητος Υπουργείου Εσωτερικών υπηρετούντων παρά τη Νομαρχία Αττικής και Βοιωτίας, οριζομένων υπό του Νομάρχου εκ περιτροπής και εναλλασσομένων ανά τρίμηνον, άνευ ουδεμιάς αυξήσεως του νενομοθετημένου προσωπικού αυτής. 3.Αι διατάξεις των παρ.3 και 4 του άρθρ.1 του Ν.Δ. υπ’ αριθ.1607/42 «περί συστάσεως συνεργείων παρ’ υπηρεσίαις του Υπουργείου των Εσωτερικών» έχουσιν εφαρμογήν και επί των βάσει του παρόντος Νόμου συσταθησομένων συνεργείων. Η ισχύς του παρόντος Νόμου άρχεται από της δημοσιεύσεώς του εν τη Εφημερίδι της Κυβερνήσεως. Εκυρώθη δια της υπ’ αριθ.327/1946 πράξεως Υπ. Συμβουλίου.
99. ΑΠΟΦΑΣΗ ΔΣ ΤΩΝ ΕΛΤΑ Αριθ. 24/8664/011.3 της 17 Μαΐου 1999 (ΦΕΚ Β΄ 669) (Συνεδρίαση 1006/22.4.99 θέμα 2 ο  ) Νέα Τιμολογιακή Πολιτική και Αναμόρφωση Ταχυδρομικών Τελών.
9. ΑΠΟΦΑΣΙΣ ΥΠΟΥΡΓΟΥ ΠΟΛΙΤΙΣΜΟΥ ΚΑΙ ΕΠΙΣΤΗΜΩΝ Αριθ. 1985 της 20/21 Ιουν. 1973 (ΦΕΚ  Β΄ 693) Περί εγκρίσεως Κανονισμού Προμηθειών και Δαπανών του Εθνικού Ιδρύματος Γεωλογικών και Μεταλλευτικών Ερευνών (ΕΘΙΓΜΕ). Τροποποιήθηκε από την με αριθ. 5433/10-28 Αυγ. 1976 (ΦΕΚ Β΄1054) απόφ. Υπ. Βιομηχανίας και Ενέργειας.
41. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. Πρωτ. 4141.13/3/98/13.5.98 της 13/18 Μαΐου 1998 (ΦΕΚ Β΄470) Εισαγωγή δοκίμων  στη Σχολή Λιμενοφυλάκων. Αφού τροποποιήθηκε από τις Αποφάσεις Υπ. Εμπορικής Ναυτιλίας υπ΄ αριθ.: 4141.13/01/99/7-26 Απρ. 1999 (ΦΕΚ Β΄450), 4141.13/10/99/4-15 Νοεμ. 1999 (ΦΕΚ Β΄2016), κατωτ. αριθ. 43, 1211.2/03/  Σελ. 172,26(γ) Τεύχος 1370 Σελ. 62 00/31 Μαρτ. – 7 Απρ. 2000 (ΦΕΚ Β΄508) και 1211. 2/05/2000/12 - 21 Ιουν. 2000 (ΦΕΚ Β΄ 763), καταργήθηκε από την 1211.2/02/2001/15-26 Ιαν. 2001 (ΦΕΚ Β΄67), κατωτ. αριθ. 45.
5. ΠΡ ΑΞΙΣ ΥΠΟΥΡΓΙΚΟΥ ΣΥΜΒΟΥ ΛΙΟΥ Αριθ. 106 της 25 Ιουν./2 Ιουλ. 1963 (ΦΕΚ Α' 104) Περί εξουσιοδοτήσεως του επί της Εμπορικής Ναυτιλίας Υπουργού όπως δι' αποφάσεώς του ρυθμίση το μισθολόγιον των πληρωμάτων επιβατηγών πλοίων.
88. ΝΟΜΟΘΕΤ. ΔΙΑΤΑΓΜΑ υπ’ αριθ. 100 της 8/8 Οκτ. 1974 (ΦΕΚ Α΄ 298) Περί αναστολής εκτελέσεως εξωστικών τινών αποφάσεων.
33. ΑΝΑΓΚ. ΝΟΜΟΣ υπ’ αριθ. 66 της 15/20 Ιουλ. 1967 (ΦΕΚ Α΄ 124) Περί ρυθμίσεως θεμάτων τακτικού Πολιτικού Προσωπικού της Στρατιωτικής Υπηρεσίας των Ενόπλων Δυνάμεων. (Κατηργήθη δια του εδαφ. αθ΄, της παρ. 1, του άρθρ. 97, Ν.Δ. 192/1973, κατωτ. αριθ. 47).
34. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.136203 της 2/13 Νοεμ.1972 (ΦΕΚ  Β΄ 964) Περί μετονομασίας διδασκομένων μαθημάτων εν τη Παντείω Ανωτάτη Σχολή Πολιτικών Επιστημών. Έχοντες υπ’ όψιν: 1) Την παρ. 5 της υπ’ αριθ.107/1962 πράξεως του Υπουργικού Συμβουλίου, κυρωθείσης δια του Ν.Δ.4263/1962, 2) την υπ’ αριθ.115070/1972 (ΦΕΚ 806 Β΄) απόφασιν  «περί μεταβιβάσεως αρμοδιοτήτων του Υπουργού Εθνικής Παιδείας και Θρησκευμάτων εις τον Υφυπουργόν κλπ.» και 3) την πρότασιν της Γενικής Συνελεύσεως των Καθηγητών της Παντείου Ανωτάτης Σχολής Πολιτικών Επιστημών την διατυπωθείσαν κατά την συνεδρίαν αυτής της 10.10.1972, αποφασίζομεν : Το εις το Α΄ έτος Σπουδών διδασκόμενον υποχρεωτικόν μάθημα «Εισαγωγή εις το Δημόσιον Δίκαιον» μετονομάζεται εις «Εισαγωγή εις το Δημόσιον Δίκαιον και Συνταγματικόν Δίκαιον». Το εις το Β΄ έτος Σπουδών κατ’ επιλογήν διδασκόμενον μάθημα «Πολιτική Δικονομία» μετονομάζεται εις «Στοιχεία Πολιτικής Δικονομίας». Το εις το Γ΄ έτος Σπουδών διδασκόμενον υποχρεωτικόν μάθημα «Εγκληματολογία» μετονομάζεται εις «Ανακριτική και Εγκληματολογία». Ομοίως τα εις το αυτό ως άνω έτος Σπουδών κατ’ επιλογήν διδασκόμενα μαθήματα: α) «Διπλωματική Ιστορία» και β) «Ιδιωτικόν Διεθνές Δίκαιον» μετονομάζονται αντιστοίχως εις: α) Διπλωματική Ιστορία και Διεθνές Δίκαιον και β) «Ειδικά Θέματα Ιδιωτικού Διεθνούς Δικαίου». Το εις το Δ΄ έτος Σπουδών αμφοτέρων των Τμημάτων διδασκόμενον υποχρεωτικόν μάθημα «Συνταγματικόν Δίκαιον» μετονομάζεται εις «Εισαγωγή εις το Δημόσιον Δίκαιον και Συνταγματικόν Δίκαιον». Το εις το ανωτέρω έτος Σπουδών αμφοτέρων των Τμημάτων κατ’ επιλογήν διδασκόμενον μάθημα «Ειδικά Θέματα Ιστορίας» μετονομάζεται εις «Πολιτική Ιστορία της Νεωτέρας Ελλάδος (Ειδικά Θέματα Ιστορίας)». Το διδασκόμενον εις το Δ΄ έτος σπουδών του τμήματος Δημοσίας Διοικήσεως υποχρεωτικόν μάθημα «Εισαγωγή εις το Δημόσιον Δίκαιον και Συνταγματικόν Δίκαιον» μετονομάσθη εις «Συνταγματικόν Δίκαιον» δια της υπ’ αριθ. Φ.162/47104 της 31 Αυγ./7 Σεπτ.1974 (ΦΕΚ Β΄ 867) απόφ. Υπ. Παιδείας. Ομοίως το εις το Δ΄ έτος Σπουδών του Τμήματος Πολιτικής Επιστήμης κατ’ επιλογήν διδασκόμενον μάθημα «Ειδικά Θέματα Φιλοσοφίας» μετονομάζεται εις «Εισαγωγή εις την Φιλοσοφίαν (Ειδικά Θέματα)». Η παρούσα δημοσιευθήτω δια της Εφημερίδος της Κυβερνήσεως.
19. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 533 της 18/21 Σεπτ. 1967 (ΦΕΚ Α΄ 162) Περί κατατάξεως Δοκίμων Υπαξιωματικών Λ.Σ. Έχοντες υπ’ όψιν το άρθρ. 1 παρ. 1(γ) του Ν.Δ. 2636/1953 «περί εκπαιδεύσεως εις το Λιμενικόν Σώμα» (ΦΕΚ 293 Α΄) και την υπ’ αριθ. 471/1967 γνωμοδότησιν του Συμβουλίου της Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρον μόνον.-1.Δι’ αποφάσεων του επί της Εμπορικής Ναυτιλίας Υπουργού, εκδοθησομένων εντός είκοσι τεσσάρων μηνών από της ισχύος του παρόντος, δύνανται να κατατάσσωνται εις το Σχολείον Υποκελευστών Β΄ Λιμενικού Σώματος αφυπηρετούντες ή αφυπηρετήσαντες των τάξεων του Στρατού Ξηράς οπλίται, βάσει πίνακος καταλληλότητος συντασσομένου υπό του Γ.Ε.Σ. 2.Οι κατατασσόμενοι δέον όπως: α)Είναι υγιείς και ικανοί κατά τας κειμένας διατάξεις. β)Κέκτηνται ενδεικτικόν Β΄ τάξεως Λυκείου ή έτερον τίτλον σπουδών, εξομοιούμενον προς αυτό ως και τα οριζόμενα υπό των εδαφ. (α), (β), (γ), (δ), (ε), και (ς) του άρθρ. 1 του υπ’ αριθ. 804/1962 Β.Δ/τος προσόντα. γ)Επιτυγχάνουν τα οριζόμενα υπό του άρθρ. 4 του ανωτέρω Β.Δ/τος ελάχιστα όρια επιδόσεων εις τα αντίστοιχα αθλήματα. δ)Επιτύχουν εις γραπτήν εξέτασιν εις τα μαθήματα των Ελληνικών (Έκθεσις Ιδεών) και Γεωγραφίας. Ως βάσις επιτυχίας ορίζεται ο βαθμός 10, ως ανώτατον δε όριον βαθμολογήσεως ο βαθμός 20. 3.Εφ’ όσον εκ του συντασσομένου υπό του Γ.Ε.Σ. βάσει των παρ’ αυτώ στοιχείων, πίνακες καταλληλότητος προκύπτουν η εγγραφή εις τα Μητρώα αρρένων, η ηλικία, η αγαμία, η στρατολογική κατάστασις, η ανεπίληπτος διαγωγή, τα εθνικά φρονήματα, το ύψος, η υγειονομική καταλληλότης ως και η από πλευράς αθλητικής δοκιμασίας καταλληλότης των υποψηφίων, δεν απαιτείται υποβολή αντιστοίχων δικαιολογητικών, ουδέ διενέργεια υγειονομικής εξετάσεως κατά την κατάταξιν. Εις την περίπτωσιν ταύτην η αίτησις κατατάξεως των υποψηφίων συνοδεύεται υπό των κάτωθι δικαιολογητικών. α)Πιστοποιητικού Ποινικού Μητρώου. β)Πιστοποιητικού του αρμοδίου Εισαγγελέως ότι δεν διώκεται ως φυγόποινος ή φυγόδικος και γ)Πιστοποιητικού Σπουδών. Εις τον Ημέτερον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος. Δυνάμει άρθρου μόνου Β.Δ. 42 της 13/18 Ιαν. 1968 (ΦΕΚ Α΄9) η διάρκεια της προπαιδεύσεως των κατατασσομένων εις το Σχολείον Δοκίμων Υπαξιωματικών Λ.Σ. συμφώνως προς τας διατάξεις του υπ’ αριθ. 533/1967 Β.Δ/τος ωρίσθη εις πέντε εργασίμους ημέρας, της δε εκπαιδεύσεως αυτών εις 80 εργασίμους ημέρας. Αι ώραι διδασκαλίας και τα αναλυτικά προγράμματα των μαθημάτων καθορισθήσονται δια καταρτισθησομένου ειδικού κανονισμού εκπαιδεύσεως, εγκριθησομένου δια κοινής αποφάσεως των επί της Εθνικής Αμύνης και Εμπορικής Ναυτιλίας Υπουργών. Κατά τα λοιπά εφαρμόζονται αι διατάξεις του από 22.3.1958 Β.Δ/τος (ανωτ. σελ. 160) ως ετροποποιήθη και συνεπληρώθη μεταγενεστέρως καθ’ ο μέρος δεν τροποποιούνται υπό του Β.Δ. 42/1968.
24. ΝΟΜΟΘΕΤ. ΔΙΑΤΑΓΜΑ υπ' αριθ. 164 της 16/16 Νοεμ. 1974 (ΦΕΚ Α' 340) Περί τροποποιήσεως και καταργήσεως διατάξεων τινων του Ν.Δ. 720/70 "περί Στρατολογίας". Καταργήθηκε από το εδαφ γ. της παρ. 1 άρθρ. 32 Νόμ. 1763/1988 (ΦΕΚ Α' 57), (κατωτ. αριθ. 72), με την επιφύλαξη του άρθρ. 30 ιδίου Νόμ. 1763/1988.
10. ΒΑΣΙΛΙΚΟΝ ΔΙΑΤΑΓΜΑ της 8/12 Δεκ. 1950 (ΦΕΚ Α΄ 280) Περί καθορισμού των τελών διελεύσεως πλοίων δια της διώρυγος Λευκάδος. Έχοντες υπ’ όψιν το άρθρ. 2 του Ν.Δ. 11 Σεπτ. 1925 «περί σημάνσεως, συντηρήσεως και συμπληρώσεως της Διώρυγος Λευκάδος Αλεξάνδρου» (Εφ. Κ. 261/25) και τας διατάξεις της παρ. 2 του άρθρου μόνου του Ν.Δ. 2008/1942 «περί τρόπου υπολογισμού λιμενικών φορολογιών κλπ.» (Εφ. Κυβ. 319/42). Ιδόντες την υπ’ αριθ. 3/1950 πράξιν του Γνωμοδοτικού Συμβουλίου Λιμενικών Φορολογιών και την υπ’ αριθ. ομοίαν του Συμβουλίου Επικρατείας. Προτάσει των Ημετέρων επί των Οικονομικών και Δημοσίων Έργων Υπουργών απεφασίσαμεν και διατάσσομεν. Άρθρον μόνον.-Τα τέλη διελεύσεως πλοίων δια της διώρυγος Λευκάδος ορίζονται εις δραχμάς τετρακοσίας μεν κατά κόρον καθαράς χωρητικότητος δια τα διαπλέοντα την διώρυγα, διακοσίας δε δια τα μη διαπλέοντα την διώρυγα αλλά προσεγγίζοντα εις το βόρειον ή νότιον στόμιον αυτής. Εις τον αυτόν επί των Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος.
64. ΑΝΑΓΚ. ΝΟΜΟΣ υπ’ αριθ. 440 της 4/8 Ιουν. 1968 (ΦΕΚ Α΄ 127) Περί τροποποιήσεως του Κ.Ν. 3641. Άρθρον μόνον.-Το άρθρ. 16 του Α.Ν. 230/1967 «περί τροποποιήσεως διατάξεων του Ποινικού Κώδικος κλπ.» καταργείται, επανερχομένων εν ισχύϊ των διατάξεων των παρ. 2 και 3 του άρθρ. 6 του Β.Δ. της 11/19 Μαρτίου 1957 (Κωδ. Νομ. 3641 ανωτ. σελ. 294,05). Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.
5. ΝΟΜΟΘΕΤ. ΔΙΑΤΑΓΜΑ της 12 Φεβρ./1 Μαρτ. 1923 Περί συμπληρώσεως και τροποποιήσεως των περί Μετοχικού Ταμείου των Πολιτικών Υπαλλήλων διατάξεων. Για την εισαγωγή Κοινωνικών Πόρων στον Κρατικό Προϋπολογισμό, που προβλέπονται από το άνω Ν. Δ., βλέπε περίπτ. β΄έως και δ΄παρ. 1 άρθρ. 55 Νόμ. 2873/26-28 Δεκ. 2000 (ΦΕΚ Α΄285), τόμ. 25, σελ. 106,24.
1. ΝΟΜΟΣ υπ’ αριθ. 2259 της 30 Νοεμ. –5 Δεκ. 1994 (ΦΕΚ Α΄ 203) Κύρωση Σύμβασης Κοινωνικής Ασφάλειας μεταξύ της Ελληνικής Δημοκρατίας και της Δημοκρατίας της Βενεζουέλας, όπως τροποποιήθηκε με ανταλλαγείσες Ρηματικές Διακοινώσεις και του Διοικητικού Κανονισμού εφαρμογής της. Με ανακοίνωση του Υπ. Εξωτερικών. Φ.0544/34 ΑΣ 388/ Μ.4010-4078/30 Μαΐου –13 Ιουν. 1995 (ΦΕΚ Α΄ 107) η άνω Σύμβαση τέθηκε σε ισχύ την 1η Ιαν. 1995. (Μετά τη σελ. 505) Σελ. 507 Τεύχος 1301-Σελ. 103 636 Με τη Βενεζουέλα 15Β.Μ.τβ.1 637 15Β.Μ.τβ.1 Με τη Βενεζουέλα
28. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Η3/1479 της 10 Αυγ./9 Σεπτ. 1970 (ΦΕΚ Β΄ 624) Περί επεκτάσεως της παρά τω ΙΚΑ ασφαλίσεως Παροχών ασθενείας εις το εν συντάξει προσωπικόν των εκτός ασφαλιστικής περιοχής του ΙΚΑ εδρευόντων οργανισμών Τοπικής Αυτοδιοικήσεως του Νομού Θεσπρωτίας, ως και των Δήμων του Νομού Ηλείας. Έχοντες υπ' όψιν: 1.Τας διατάξεις του άρθρ. 2 (παρ.2 και 3) του Ν.Δ. 4104/60, εν συνδυασμώ προς τας τοιαύτας του άρθρ. 36 (παρ.7) του Ν.Δ. 1/1968. 2.Την υπ' αριθ. 19709/Ι/179-6-67 απόφασιν Υπουργού Εργασίας (ΦΕΚ 476/Β/1966). 3.Την Γνώμην του Υπουργ. Εσωτερικών (σχετ. έγγραφον Δ/νσεως Π.Ο.Τ.Α. υπ' αριθ. 45277/ 26.5.69). 4.Την υπ' αριθ. 333/19/7.7.70 απόφασιν του Διοικητικού Συμβουλίου Ιδρύματος Κοινωνικών Ασφαλίσεων, αποφασίζομεν: Την επέκτασιν της παρά τω Ι.Κ.Α. ασφαλίσεως, δια τους κλάδους παροχών ασθενείας, εις το εν συντάξει προσωπικόν των εκτός ασφαλιστικής περιοχής του ΙΚΑ εδρευόντων Οργανισμών Τοπικής Αυτοδιοικήσεως του Νομού Θεσπρωτίας, ως και εις το τοιούτον των Δήμων του Νομού Ηλείας, και υπό την προϋπόθεσιν ότι αι οικείαι παροχαί θα χορηγούνται εις τα υφιστάμενα Κέντρα ΙΙαροχών του Ιδρύματος Κοιν. Ασφαλίσεων. Η παρούσα δημοσιευθήτω δια της Εφημερίδος της Κυβερνήσεως.
34. ΑΠΟΦΑΣΗ ΑΝΑΠΛ. ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ. 750/33115 της 31 Δεκ. 1990/9 Ιαν. 1991 (ΦΕΚ Β΄  7) Δικαίωμα Νοσηλείας στο 251 ΓΝΑ και άλλων Πληθυσμιακών Ομάδων. Έχοντας υπόψη: α.Τις διατάξεις του άρθρ. 55 του Ν.Δ. 721/1970 «Περί οικονομικής μερίμνης και λογιστικού των ΕΔ». β.Την υπ’ αριθ. Φ. 930/000/622681/10.3.77 Απόφαση ΥΕΘΑ «Περί νοσηλείας στο 251 ΓΝΑ των στρατιωτικών συνταξιούχων της ΠΑ και των μελών οικογενειών των εν ενεργεία και συνταξιούχων στρατιωτικών». γ.Την υπ’ αριθ. Φ. 930/000/263100/17.7.85 Απόφαση ΥΕΘΑ «Περί νοσηλείας στο 251 ΓΝΑ των μονίμων υπαλλήλων της ΠΑ, εν ενεργεία και συνταξιούχων καθώς και των μελών οικογενειών τους». δ.Την υπ’ αριθ. Φ. 751/31080/27.1.88/ Απόφαση ΥΦΕΘΑ «Περί Νοσηλείας στο 251 ΓΝΑ των μονίμων εν ενεργεία υπαλλήλων και συνταξιούχων του Μ.Τ.Α. και μελών οικογενειών τους καθώς και μονίμων και ΣΕΙΔ Χειριστών Α/Φ της 359 ΜΑΕΔΥ». ε.Την υπ’ αριθ. Φ. 751/31243/Σ. 60/7.2.89 Απόφαση ΑΝΥΕΘΑ «Περί Δικαιώματος Νοσηλείας στο 251 ΓΝΑ προσωπικού Σχέσης Εργασίας Ιδιωτικού Δικαίου της Π.Α. και των μελών οικογενειών τους». στ.Την υπ’ αριθ. πρωτ. Υ. 1019/20.4.90 (ΦΕΚ 286/20.4.90) Απόφαση του Πρωθυπουργού, για τον καθορισμό αρμοδιοτήτων Αναπληρωτού Υπουργού Εθνικής Άμυνας Αλέξανδρου Παπαδόγγονα, αποφασίζουμε: Άρθρ.1.-1.Δικαίωμα εξέτασης και νοσηλείας στο 251 ΓΝΑ έχουν πέραν των ήδη δικαιούχων: α.Οι συνταξιούχοι που εργάσθηκαν στην ΠΑ με σχέση εργασίας Ιδιωτικού Δικαίου και τα μέλη των οικογενειών τους. β.Τα μέλη οικογενειών μαθητών Παραγωγικών Σχολών της ΠΑ. 2.Η δαπάνη της υγειονομικής περίθαλψης θα βαρύνει τους ασφαλιστικούς τους φορείς. Σελ. 730,32(β) Τεύχος 1092-Σελ. 94 Άρθρ.2.-Ως μέλη οικογενείας των παραπάνω αναφερομένων κατηγοριών νοούνται τα ακόλουθα: α.Για την κατηγορία 1α τα μέλη που αναφέρονται στην Φ. 751/31243/Σ. 60/7.2.89 Απόφαση ΑΝΥΕΘΑ. β.Για την κατηγορία 1β, οι γονείς, τα ανήλικα αδέλφια και οι άγαμες αδελφές. Ισχύς Άρθρ.3.-Η ισχύς της παρούσας απόφασης άρχεται από δημοσιεύσεως στην Εφημερίδα της Κυβερνήσεως. 36.Θ.γ.34 Νοσηλεία Στρατιωτικών
21. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΞΩΤΕΡΙΚΩΝ  ΚΑΙ ΟΙΚΟΝΟΜΙΚΩΝ Αριθ. Π43-5899/ΑΣ 3490 δις της 14/20 Απρ. 1983 (ΦΕΚ Β΄ 202) Διορισμός μελών του κύριου και βοηθητικού διδακτικού προσωπικού των ανώτερων και ανώτατων εκπαιδευτικών ιδρυμάτων ως Διοικητή Αγίου Όρους. Έχοντας υπόψη: 1.Τα άρθρ. 1 παρ. 4 και 6 του Νόμ. 1256/1982 «για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις». 2.Το άρθρ. 147 του Νόμ. 419/76 «περί Οργανισμού του Υπουργείου Εξωτερικών». 3.Το άρθρ. 3 του Ν.Δ. 10/16.9.1926 «για την κύρωση του Καταστατικού Χάρτη του Αγίου Όρους», αποφασίζουμε: Μπορούν να διορίζονται στη θέση του Διοικητή του Αγίου Όρους μέλη του κύριου ή και του βοηθητικού    προσωπικού    των    ανώτερων   και  Άγιον Όρος 33.Λ.α.19-22 342 ανώτατων εκπαιδευτικών ιδρυμάτων. Τα παραπάνω μέλη θα λαμβάνουν το σύνολο των αποδοχών της κύριας θέσης και από το Υπουργείο Εξωτερικών το ποσό που δικαιούνται σύμφωνα με τις κείμενες διατάξεις, υπό τους περιορισμούς του άρθρ. 6 του Νόμ. 1256/1982.
39. ΑΝΑΓΚ. ΝΟΜΟΣ υπ’ αριθ. 153 της 9/16 Οκτ. 1967 (ΦΕΚ Α’ 175) Περί τροποποιήσεως και συμπληρώσεως των διατάξεων του από 19-23 Ιουλ. 1941 Κανονιστικού Δ/τος «περί κωδικοποιήσεως εις ενιαίον κείμενον των διατάξεων του Α.Ν. 434/1937, 1933/1939, 2182/40 και 2532/1940 περί οργανισμού Υποθηκοφυλακείων του Κράτους. Άρθρ.1.-(Αντικαθίστανται το άρθρ. 56 του Κ.Δ. της 19/23 Ιουλ. 1941, ανωτ. σελ. 498, 03). Άρθρ.2.-1.Τα επί πλέον των κατά την παρ. 2 του προηγουμένου άρθρου ποσών, εισπραττόμενα υπό των εν παρ. 2 του προηγουμένου άρθρου αναφερομένων δικαιώματα, κατατίθενται ως δημόσιον έσοδον εις το οικείον Δημόσιον Ταμείον. Η κατάθεσις γίγνεται ανά τρίμηνον και εντός του πρώτου δεκαημέρου του επομένου μηνός της λήξεως του τριμήνου. 2.Εάν τα εισπραχθέντα υπό τινος των ως άνω Υποθηκοφυλάκων δικαιώματα τριμήνου τινός είναι κατώτερα των όσων συμφώνως τω παρόντι νόμω δικαιούται να παρακρατήση ούτος δι’ εαυτόν και δια τας αποδοχάς των υπαλλήλων του, συμπληρούνται ταύτα εκ των επί πλέον εισπραττομένων δικαιωμάτων των επομένων τριμήνων, εις τρόπον ώστε τα παρακρατούμενα να μη υπερβαίνουσι τα κατά την παρ. 2 του προηγουμένου άρθρου ποσά κατ’ έτος.    3.Εν η περιπτώσει, εις το τέλος εκάστου έτους, ήθελε προκύψει ότι κατά την διάρκειαν αυτού κατετέθη συνολικώς ποσόν μείζον του οφειλομένου, επιστρέφεται εις τον καταθέτην το υπερβάλλον, λόγω αχρεωστήτου. Αι διατυπώσεις της επιστροφής ως και πάσα αναγκαία λεπτομέρεια εφαρμογής του παρόντος Νόμου καθορίζονται δι’ αποφάσεως του Υπουργού της Δικαιοσύνης.    Άρθρ.3.Ειδικοί άμισθοι Υποθηκοφύλακες ή οι εκτελούντες τα χρέη τούτων, παραλείποντες την κατά την παρ. 1 του προηγουμένου άρθρου κατάθεσιν τιμωρούνται κατά τας διατάξεις του άρθρ. 258 του Ποινικού Κώδικος πάσα δε καθυστέρησις καταθέσεως αποτελεί βαρύ πειθαρχικόν παράπτωμα.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Αντί της σελ. 508,17(ζ) Σελ. 508,17(η) Τεύχος 462-Σελ. 75 Οργανισμός Υποθηκοφυλακείων 6.Η.α.37-39